S-1688/2023

Mál þetta sem dómtekið var 22. nóvember 2023 höfðaði Lögreglustjórinn á höfuðborgarsvæðinu með ákæru 20. júní 2023 á hendur ákærðu Þ-kvk-þgf H-kvk-þgf J-kvk-þgf, kt. 000000- 0000, [...], [...]:

„fyrir fjársvik með því að hafa, þriðjudaginn 23. júní 2020, í blekkingarskyni sótt um styrk til bifreiðakaupa til A, kt. 000000- 0000, [...], [...], að fjárhæð kr. 360.000, og lagt fram kaupsamning að bifreiðinni [...] með umsókn. Styrkurinn var greiddur út 25. júní 2020 án þess að kaupverð bifreiðarinnar væri nokkru sinni greitt og fór afhending bifreiðarinnar því aldrei fram, en ákærða hélt eftir, í eigin þágu, styrknum til kaupanna. Mál nr. [...]

Telst þetta varða við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Í fyrirkalli, sem var gefið út 10. júlí 2023 og birt á lögheimili ákærðu 13. ágúst 2023, var tekið fram að sækti ákærða ekki þing mætti hún búast við því að fjarvist hennar yrði metin til jafns við það að hún viðurkenndi að hafa framið brot þau sem hún væri ákærð fyrir og að dómur yrði lagður á málið að hennifjarsta ddri. Ákærða sótti ekki þing við þingfestingu málsins. Við þingfestingu var sótt þing fyrir hönd Þ-kk-ef Þ-kk-ef lögmanns sem upplýsti dóminn um það að ákærða óskaði eftir því að hann yrði skipaður verjandi hennar í málinu og var svo gert. Málinu var því frestað til fyrirtöku með ákærðu og verjanda hennar til 22 nóvember sl. Við þá fyrirtöku málsins sótti hvorki ákærða né verjandi hennar þing. Verjandinn hafði haft samband við dóminn fyrir þinghaldið og upplýst um það að ákærða hugðist hvorki ætla að mæta til þinghaldsins né taka til varnar í málinu. Verjandinn gerði kröfu um hæfilega þóknun sér til handa. Var málið því dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærða er fædd árið [...]. Samkvæmt sakavottorði ákærðu dags. 16. júní 2023 var ákærðu með Héraðsdómi Reykjaness þann 6. maí 2020 gert að sæta þriggjamánaða fangelsis, skilorðsbundið í 2 ár með vegna auðgunarbrots. Í umrætt sinn var tveggjamánaða skilorðsdómur Héraðsdóms Reykjaness frá 8. október 2019 dæmdur upp og ákærðu gerð refsing í einu lagi. Að öðru leyti hefur sakaferill ákærðu ekki áhrif við ákvörðun refsingar í máli þessu. Með broti sínu nú rauf ákærða skilorð framangreinds dóms Héraðsdóms Reykjaness frá 6. maí 2020. Með vísan til 60. gr. og 77. gr. almennra hegningarlaga verður skilorðshluti þess dóms nú tekinn upp og ákærðu gerð refsing fyrir bæði málin í einu lagi.

Með vísan til framangreinds þykir refsing ákærðu hæfilega ákveðin fangelsi í 4 mánuði, en fresta skal fullnustu fangelsisrefsingarinnar og skal hún falla niður að liðnum tveimur árum frá birtingu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað málsins, sem einskorðast við þóknun skipaðs verjanda hennar fyrir dómi, Þ-kk-ef Þ-kk-ef lögmanns, sem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti.

Af hálfu ákæruvaldsins fór P-kk-nf F-kk-nf G-kk-nf með málið.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð :

Ákærða, Þ-kvk-nf H-kvk-nf J-kvk-nf, sæti fangelsi í 4 mánuði, en fresta skal fullnustu fangelsisrefsingarinnar og skal hún falla niður að liðnum tveimur árum frá birtingu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns Þ-kk-ef Þ-kk-ef lögmanns 150.660 krónur að meðtöldum virðisaukaskatti.

H-kvk-nf B-kvk-nf R-kvk-nf